**РАЙОННА ИЗБИРАТЕЛНА КОМИСИЯ – СЛИВЕН**

**ПРОТОКОЛ № 2**

Днес, 15.02.2023 г. от 12.00 ч., се проведе заседание на Районна избирателна

комисия 21 – Сливен при произвеждане на избори за народни представители на 02 април 2022 г.

 Заседанието се откри в 12.00 часа, от председателя на РИК – 21 – Сливен Росица Тодорова.

Протокола се води от Фатме Мустафова – секретар на комисията.

На заседанието присъстват 12 членове - Росица Василева Тодорова, Елизабет Александрова Кендерян, Мария Асенова Чомпова, Фатме Фикретова Мустафова, Стелли Славова Стефанова, Ани Николова Панделиева, Минко Вичев Стефанов, Християна Денчева Денчева, Севда Хюсеинова Османова, Сребрина Атанасова Ганушева, Атанас Иванов Митев и Даниела Иванчева Василева.

 Отсъства - Николай Господинов Сандев

Г-жа Росица Тодорова обяви, че е налице нужният кворум, присъстват 12/дванадесет/ членове на комисията и заседанието е легитимно.

Предложен бе следният дневен ред:

1. Проект на решение относно: Определяне на срока за регистрация на кандидатите за народни представители в изборите на 02 април 2023 г.

2. Проект на решение относно: Определяне и обявяване номерата на изборните райони в МИР 21- Сливенски, формиране и утвърждаване на единна номерация на избирателните секции в областта при произвеждане на изборите за народни представители на 02 април 2023 г.

3. Проект на решение относно: Определяне на тираж на бюлетините за изборен район № 21 – Сливенски при произвеждане на избори изборите за народни представители на 2 април 2023 г.

4. Проект на решение относно: Определяне реда за разглеждане на жалби и сигнали, подадени до Районна избирателна комисия - Сливен

5. Проект на решение относно: Определяне общия брой членове на СИК съобразно броя на избирателите в съответната секция и определяне броя на членовете на СИК и ПСИК по секционни избирателни комисии в изборен район 21- Сливенски при произвеждане на изборите за народни представители на 02 април 2023 г.

Г-жа Росица Тодорова: „Колеги, ако нямате други предложения за включване в дневния ред, моля гласувайте!“

ГЛАСУВАЛИ: 12 членове - Росица Василева Тодорова, Елизабет Александрова Кендерян, Мария Асенова Чомпова, Фатме Фикретова Мустафова, Стелли Славова Стефанова, Ани Николова Панделиева, Минко Вичев Стефанов, Християна Денчева Денчева, Севда Хюсеинова Османова, Сребрина Атанасова Ганушева, Атанас Иванов Митев и Даниела Иванчева Василева.

„ЗА" - 12 и „ПРОТИВ" - 0.

Предложението бе прието с пълно мнозинство.

**По т.1 от Дневния ред**

Г-жа Росица Тодорова прочете проект на решение относно: Определяне на срока за регистрация на кандидатите за народни представители в изборите на 02 април 2023 г.

След запознаване с проекта на решението председателят предостави на членовете на комисията възможност да изразят становище по така направеното предложение. Такива не постъпиха, поради което решението бе подложено на гласуване и комисията прие следното решение:

1. Приемането на документите  за регистрация на кандидатски листи на партии и коалиции за участие в изборите за народни представители на 02 април 20203 г. се извършва всеки календарен ден **от 15.02.2023 г**., от **09:00 до 17:00ч**., в сградата на Областна администрация Сливен ул.“Димитър Добрович“ № 3.
2. Крайният срок за подаване на документите за регистриране на кандидатските листи за народни представители е **17:00 ч. на 28.02.2023 г.** включително (не по-късно от 32 дни преди изборния ден).

Решението подлежи на обжалване пред Централната избирателна комисия в тридневен срок от обявяването му.

ГЛАСУВАЛИ: 12 членове - Росица Василева Тодорова, Елизабет Александрова Кендерян, Мария Асенова Чомпова, Фатме Фикретова Мустафова, Стелли Славова Стефанова, Ани Николова Панделиева, Минко Вичев Стефанов, Християна Денчева Денчева, Севда Хюсеинова Османова, Сребрина Атанасова Ганушева, Атанас Иванов Митев и Даниела Иванчева Василева.

 „ЗА" - 12 и „ПРОТИВ" - 0.

**Решение № 10-НС/15.02.2023 г.** бе прието с пълно мнозинство

**По т.2 от Дневния ред**

Беше прочетено от г-жа Елизабет Кендерян проекто решение относно: Определяне и обявяване номерата на изборните райони в МИР 21- Сливенски, формиране и утвърждаване на единна номерация на избирателните секции в областта при произвеждане на изборите за народни представители на 02 април 2023 г.

След запознаване с проекта на решението председателят предостави на членовете на комисията възможност да изразят становище по така направеното предложение. Такива не постъпиха, поради което решението бе подложено на гласуване и комисията прие следното решение:

 1. Единният номер на всяка избирателна секция се състои от девет цифри, групирани във вида:  **АА  ВВ  СС  ХХХ,** където: за избирателните секции в страната:

**АА** е номерът (от **01** до **31**) на изборния район в страната, като за област Сливен избирателния район е под номер  **21** (двадесет и едно);

**ВВ** е номерът на общината в изборния район съгласно ЕКАТТЕ;

**СС**  е номерът на административния район за градовете  София, Пловдив и Варна съгласно ЕКАТТЕ, а за всички други секции се изписват нули;

**ХХХ** е номерът на секцията в общината.

2. За образуване на избирателни секции в съответните населени места са постъпили Заповед № РД – 12 – 104/ 06.02.2023 г. на Кмета на Община Нова Загора, както и уведомително писмо вх. № 01/11.02.2023 г. по описа на РИК – Сливен, заповед № 56/09.02.2023 г. на Кмета на Община Твърдица, както и уведомително писмо вх.№ 02/11.02.2023 г. по описа на РИК - Сливен, заповед № РД–15– 239/09.02.2023 г. на Кмета на Община Сливен, както и уведомително писмо № 3/13.02.2023 г . по описа на РИК - Сливен и заповед № 53/07.02.2023 г. на Кмета на Община Котел Районна избирателна комисия Сливен **ФОРМИРА И УТВЪРЖДАВА** единни номера на общо **292** избирателни секции в Двадесет и първи изборен район - Сливенски, разпределени по общини, както следва:

2.1. Формира и утвърждава единни номера на **181 броя СИК в Община Сливен** - от секция с номер **21 20 00 001 до секция с номер 21 20 00 182** включително, без **секция 21 20 00 135;**

2.2. Формира и утвърждава единни номера на **62 броя СИК в Община Нова Загора-** от секция с номер **21 16 00 001 до секция с номер 21 16 00 063** включително, без **секция 21 16 00 035;**

2.3. Формира и утвърждава единни номера на **30 броя СИК в Община Котел** - от секция с номер **21 11 00 001 до секция с номер 21 11 00 033** включително, без секции **21 11 00 002; 21 11 00 009 и 21 11 00 024;**

2.4. Формира и утвърждава единни номера на **19 броя СИК в Община Твърдица -**  от секция с номер **21 24 00 001 до секция с номер 21 24 00 020** включително, без секция **21 24 00 017.**

Решението подлежи на обжалване пред Централната избирателна комисия в срок от три дни от обявяването му.

ГЛАСУВАЛИ: 12 членове - Росица Василева Тодорова, Елизабет Александрова Кендерян, Мария Асенова Чомпова, Фатме Фикретова Мустафова, Стелли Славова Стефанова, Ани Николова Панделиева, Минко Вичев Стефанов, Християна Денчева Денчева, Севда Хюсеинова Османова, Сребрина Атанасова Ганушева, Атанас Иванов Митев и Даниела Иванчева Василева.

„ЗА" - 12 и „ПРОТИВ" - 0.

**Решение № 11-НС/15.02.2023 г.** бе прието с пълно мнозинство.

**По т.3 от Дневния ред**

Беше прочетено от г-жа Мария Чомпова проект на решение относно: Определяне на тираж на бюлетините за изборен район № 21 – Сливенски при произвеждане на избори изборите за народни представители на 2 април 2023 г.

 След запознаване с проекта на решението председателят предостави на членовете на комисията възможност да изразят становище по така направеното предложение. Такива не постъпиха, поради което решението бе подложено на гласуване и комисията прие следното решение:

 Определя тираж на бюлетината за изборен район 21 – Сливенски при произвеждане на изборите за народни представители на 02 април 2023 г., в размер на 173 000 /сто седемдесет и три хиляди / броя бюлетини.

Решението подлежи на обжалване пред Централната избирателна комисия в срок от три дни от обявяването му.

**Решение № 12-НС/15.02.2023 г.** бе прието с пълно мнозинство.

**По т.4 от Дневния ред**

Беше прочетено от г-жа Росица Тодорова проект на решение относно: **:** Определяне реда за разглеждане на жалби и сигнали, подадени до Районна избирателна комисия - Сливен

 След запознаване с проекта на решението председателят предостави на членовете на комисията възможност да изразят становище по така направеното предложение. Такива не постъпиха, поради което решението бе подложено на гласуване и комисията прие следното решение:

**І. ОПРЕДЕЛЯ условията и реда за приемане и разглеждане на жалби и сигнали, постъпили в  районната избирателна комисия (РИК).**

1. При постъпване на жалба срещу решение на РИК, същата следва незабавно да бъде заведена във входящия регистър на Комисията, като се отбелязват датата и часът на постъпването й. Входящият номер на жалбата в регистъра, датата и часът на постъпването й се отбелязват върху самата жалба и върху копието на жалбоподателя.
2. Районната избирателна комисия отбелязва жалбата и в електронния регистър.
3. Постъпилите в РИК жалби и сигнали, включително постъпили по електронната поща на комисията, се завеждат незабавно във входящия регистър на комисията, като се отбелязват датата и часът на постъпването им.
4. Входящият номер на жалбата в регистъра, датата и часът на постъпването й се отбелязват върху самата жалба и върху копието на жалбоподателя.
5. Подадените по електронната поща жалби и сигнали следва да бъдат подписани и сканирани. Разглеждат се жалби и сигнали, подадени в писмена форма, с посочен подател и адрес.
6. Регистрираните документи се предават на председателя на РИК, който с резолюция ги разпределя на член на РИК за доклад на заседание на комисията.

**ІІ. ПРИЕМА процедура за разглеждане на жалби и сигнали.**

1. Членът на РИК, на когото са разпределени жалбата или сигналът, следва да обработи жалбата или сигнала в тридневен срок от постъпването им.
2. Този срок не се прилага при произнасяне по жалби и сигнали за нарушаване на реда за провеждане на предизборната кампания от доставчици на медийни услуги. В тези случаи срокът е до 24 часа от получаването на жалбата или сигнала в комисията.
3. Когато комисията установи, че не е компетентна да разгледа жалбата или сигнала, същата се препраща до компетентния орган с копие до подателя.
4. Когато членът на РИК установи нередовности в жалбата или сигнала, подателят се уведомява (по телефон, електронна поща или на адрес с писмо), с указание за отстраняване. След отстраняване на нередовностите, членът на РИК докладва жалбата или сигнала в заседание на комисията за разглеждане в тридневен срок с проект за решение.
5. Когато в жалбата или сигналът са от естество, което не налага комисията да се произнася с решение, а само да предприеме действия –указания, проверка и т.н., комисията уведомява писмено подателя на жалбата или сигнала.
6. Когато в жалбата или сигнала не се съдържат твърдения за нарушение на разпоредбите на Изборния кодекс и не са налице условията по т. ІІ., комисията може да реши жалбата или сигналът да останат за сведение.
7. Когато комисията установи, че следва да се изискат допълнителни документи, произнасянето по жалбата или сигнала се отлага до получаването им и комплектуването на преписката.
8. Комисията се произнася с решение по постъпилата жалба или сигнал в тридневен срок.
9. Начинът на взимане и обявяване на решенията на РИК се определя с решение на ЦИК.
10. Постъпилите жалби и сигнали в изборния ден се разглеждат в срок до 1 час от постъпването им в комисията и преди края на изборния ден при спазване на приет от РИК ред.
11. След изтичане срока на пълномощията на РИК същата следва да изпрати в ЦИК започналите пред нея, но недовършени административно-наказателни производства, образувани въз основа на подадени сигнали и жалби за нарушения на Изборния кодекс.
12. В РИК се поддържа електронен регистър на жалбите и сигналите при спазване на Закона за защита на личните данни и съгласно решения на ЦИК относно приемане на образец на електронен публичен регистър на жалбите и сигналите, подадени до комисията, постановените решения по тях и указания за комплектуване на преписките по жалбите срещу решения на РИК.

**III. Приема процедура по оспорване решенията на РИК**

1. При постъпване на жалба срещу решение на РИК, същата следва незабавно да бъде заведена във входящия регистър на Комисията, като се отбелязват датата и часът на постъпването й. Входящият номер на жалбата в регистъра, датата и часът на постъпването й се отбелязват върху самата жалба и върху копието на жалбоподателя. Районната избирателна комисия отбелязва жалбата и в електронния регистър.
2. След завеждане на жалбата във входящия регистър на комисията, тя се комплектува с необходимите документи и книжа и се изпраща в ЦИК.

Жалбите и приложенията към тях незабавно се изпращат в сканирани копия на електронната поща на Централната избирателна комисия – cik@cik.bg или по телефакс на ЦИК. Едновременно с това жалбата и приложенията се изпращат незабавно по куриер до ЦИК в оригинал, с придружително писмо.

        **Към жалбата се прилагат:**

- Копие от решението, което се обжалва, подписано от председателя и секретаря на РИК.

- Копие от екземпляра на обжалваното решение, който е поставен на общодостъпното място за обявяване решенията на РИК и който съдържа удостоверяване на коя дата и в колко часа решението е било обявено на таблото на РИК, както и на коя дата и в колко часа е свалено от таблото, подписано от председателя и секретаря на комисията. Копие  на разпечатка от интернет страницата на комисията, която съдържа публикувания екземпляр от обжалваното решение и данни за датата и часа на публикуването.

- Извлечение от протокола на комисията, което да съдържа данни колко членове са присъствали на заседанието на РИК, разискванията при вземане на обжалваното решение, колко членове са гласували „за“ и колко „против“, както и ако има особено мнение. Извлечението от протокола следва да е подписано от председателя и секретаря на РИК. Вместо извлечение от протокола може да се изпрати копие от протокола, подписано от председател и секретар.

- Пълномощното на лицето, когато жалбата се подава чрез пълномощник.

- Приложените към жалбата документи.

- Други документи, послужили като основание за вземане на решението (заявления, молби, удостоверения, становища, пълномощни и др.), служебно и допълнително събрани и обсъждани от РИК при вземане на решението.

- Когато се обжалват решенията за регистрации на застъпници, следва да се изпращат копия от заявленията и документите за регистрация, както и от страницата от съответния регистър с направените в него вписвания.

Районната избирателна комисия следва да изпрати незабавно и всички допълнително изискани от член на ЦИК материали и книжа във връзка с комплектуването на жалбите срещу решенията на РИК.

Решението подлежи на обжалване пред Централната избирателна комисия в тридневен срок от обявяването му.

ГЛАСУВАЛИ: 12 членове - Росица Василева Тодорова, Елизабет Александрова Кендерян, Мария Асенова Чомпова, Фатме Фикретова Мустафова, Стелли Славова Стефанова, Ани Николова Панделиева, Минко Вичев Стефанов, Християна Денчева Денчева, Севда Хюсеинова Османова, Сребрина Атанасова Ганушева, Атанас Иванов Митев и Даниела Иванчева Василева.

„ЗА" - 12 и „ПРОТИВ" - 0.

**Решение № 13-НС/15.02.2023 г.** бе прието с пълно мнозинство.

**По т.5 от Дневния ред**

Беше прочетено от г-жа Елизабет Кендерян проект на решение относно: Определяне oбщия брой членове на СИК съобразно броя на избирателите в съответната секция и определяне броя на членовете на СИК и ПСИК по секционни избирателни комисии в изборен район 21- Сливенски при произвеждане на изборите за народни представители на 02 април 2023 г.

След запознаване с проекта на решението председателят предостави на членовете на комисията възможност да изразят становище по така направеното предложение. Такива не постъпиха, поради което решението бе подложено на гласуване и комисията прие следното решение:

**ОПРЕДЕЛЯ** числен състав на секционни избирателни комисии СИК/ПСИК на територията на изборен район 21- Сливенски, включително председател, заместник председател и секретар, както следва:

1.1 за секции до 500 избиратели включително - СИК в състав от 7 членове;

1.2. за секции с над 500 избиратели - СИК в състав от 9 членове;

1.3. за подвижна и допълнително образувани секции в лечебни заведения, домове за стари хора и други специализирани институции за предоставяне на социални услуги, както и в местата за задържане - СИК/ПСИК в състав от 7 членове.

**ОПРЕДЕЛЯ** броя на членовете, вкл. председател, заместник- председател и секретар, на всяка секционно избирателна комисия по общини – за Сливен, Нова Загора, Котел и Твърдица, съгласно Приложения съответно №1, №2, №3 и №4, неразделна част от настоящото решение.

**Приложения:**

Приложение №1 за секции в община Сливен

Приложение №2 за секции в община Нова Загора

Приложение №3 за секции в община Котел

Приложение №4 за секции в община Твърдица

Настоящото решение подлежи на обжалване пред Централната избирателна комисия в срок от три дни от обявяването му.

ГЛАСУВАЛИ: 12 членове - Росица Василева Тодорова, Елизабет Александрова Кендерян, Мария Асенова Чомпова, Фатме Фикретова Мустафова, Стелли Славова Стефанова, Ани Николова Панделиева, Минко Вичев Стефанов, Християна Денчева Денчева, Севда Хюсеинова Османова, Сребрина Атанасова Ганушева, Атанас Иванов Митев и Даниела Иванчева Василева.

„ЗА" - 12 и „ПРОТИВ" - 0.

Предложението бе прието с пълно мнозинство

 **Решение № 14-НС/15.02.2023 г.**

Поради изчерпване на дневния ред заседанието се закри в 12.25 ч.

ПРЕДСЕДАТЕЛ:

 /Росица Тодорова/

СЕКРЕТАР:

 /Фатме Мустафова/